**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect din 28 MARTIE 2024**

Ca urmare a solicitării de emitere a acordului de mediu adresată de **UAT SÂNGEORZ-BĂI**, cu sediul în orașul Sângeorz-Băi, str. Izvoarelor, nr. 2, judeţul Bistriţa-Năsăud, pentru proiectul:„*Construire și dotare Centru de Tratament în orașul Sângeorz-Băi, județul Bistrița-Năsăud”****,***propus a fi amplasat în orașul Sângeorz-Băi, str. Izvoarelor nr. 100C, judeţul Bistriţa-Năsăud, înregistrată la APM Bistriţa-Năsăud sub nr. 9058/18.07.2023, cu ultima completare nr. 4254 din 28.03.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 27.03.2024, că **proiectul: „***Construire și dotare Centru de Tratament în orașul Sângeorz-Băi, județul Bistrița-Năsăud***”**,propus a fi amplasat în orașul Sângeorz-Băi, str. Izvoarelor nr. 100C, judeţul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră** sub incidenţa Legii nr. 292*/*2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit.b)“*Proiecte de dezvoltare urbană, inclusiv construcția centrelor comerciale și a parcărilor auto publice*;

Proiectul propus **nu intră** sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-08#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-08), cu modificările și completările ulterioare;

Proiectul propus **intră** sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178) din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Orașului Sângeorz-Băi, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului**

**a)** **dimensiunea și concepția întregului proiect:**

*Se propune construirea pe terenul cu nr. cadastral 31884 a unei clădiri având destinația de centru/baza de tratament Sângeorz-Băi, în regim de înălțime 2S+P+E+Terasa circulabilă. Investiția urmărește creșterea atractivității orașului prin amenajarea unei baze moderne de tratament, care să ofere atât un număr ridicat de proceduri medicale cât și spații pentru recreere turiștilor și localnicilor.*

*Conform HCL Sângeorz-Băi nr. 81/20.09.2023 proiectul a fost declarat unul de utilitate publică de interes local.*

|  |  |  |  |  |
| --- | --- | --- | --- | --- |
| INDICI TEHNICI ȘI URBANISTICI EXISTENȚI ( PARCELA CONF. C.F. 31884) | | | | |
| U.T.R. - ZONA TURISM, RECREERE, PARCURI, ZONA STATIUNII | | | | |
| Suprafață teren conform C.F. 31884 | 8158 | | | mp |
| Suprafață construită existentă | 0.00 | | | mp |
| Suprafață desfășurată existentă | 0.00 | | | mp |
| POT existent | 0.00 | | | % |
| CUT existent | 0.00 | | |  |
| INDICI TEHNICI ȘI URBANISTICI PROPUȘI (PARCELA CONF. C.F. 31884) | | | | |
| U.T.R. - ZONA TURISM, RECREERE, PARCURI, ZONA STATIUNII | | | | |
| Suprafață teren conform C.F. 31884 | 8158 | | | mp |
| Suprafață construită propusă | 3684.44 | | | mp |
| Suprafață desfășurată propusă | 12,893.99 | | | mp |
| POT max permis conform U.T.R.2 | 80% (pentru institutii publice si servicii) | | | |
| POT propus | 45.16 | | | % |
| CUT propus | 1.58 | | |  |
| BILANȚ TERITORIAL PROPUS (PARCELA CONF. C.F. 31884) | | | | |
| Suprafață teren conform C.F. 31884 | 8158 | mp | 100 | % |
| Suprafață construită propusă | 3684.44 | mp | 45.16 | % |
| Suprafață spații verzi | 2007.63 | mp | 24.61 | % |
| Dintre care: |  |  |  |  |
| Suprafețe spații verzi plantate sau cu gazon | 1,715.08 | mp |  |  |
| Suprafețe spații verzi cu scoarță de copac | 292.55 | mp |  |  |
| Arbori și arbuști propusi spre tăiere | 95.00 | dintre care: (8buc. nu se cunoaste diametrul arborilor, 37 buc. arbori cu tulpina>30cm, 1 arbore a carui tulpina are intre 10-30cm, 5 arbori mici a caror tulpina au <10cm si 44 arbusti) | | |
| Arbori și arbuști plantați și relocați | 120 | (dintre care 15 sunt arbori si arbusti existenti  pastrati/relocati) | | |
| Suprafață circulații pietonale dalate; (inclusiv elemente de construcție tip stâlpi, parapeți, etc.) | 1820.61 | mp | 22.32 | % |
| Suprafață bazine exterioare | 645.32 | mp | 7.91 | % |

*Pe teren nu există construcții, în schimb se remarcă o serie de alei din diferite îmbrăcăminți, prin care se asigură legăturile cu parcul public și pădurea din vecinatate. Principala problemă la nivelul aleilor este lipsa unei unități în soluțiile de pavaj folosite, și lipsa accesibilizării pentru persoanele cu disabilități, nu există trasee speciale/zone de atenționare pentru nevazători.*

*În vederea amenajării peisagere a spațiilor exterioare se propun lucrări de sistematizare, asigurarea substraturilor vegetale corespunzatoare, planatarea vegetației: inalte (arbori de tip carpinus betulus fastigiata, liquidambar fastigiata, pinus sylvetris, acer rubrum red sunset, liriodendron fastigiata, etc.), garduri vii veșnic verzi, medie (arbuști de tip euonymus) și joasă (plante perene, plante acoperitoare de sol de tipul vinca, cotoneaster, iedera etc.) și zone de gazon rulou, rezistent la trafic intens, instalarea unui sitem automatizat și complet de irigații, inclusiv materiale auxiliare necesare (borduri metalice, mulci- scoarță de pin, plase anticartite, geotextile, țăruși susținere, fixare, etc.) Se va urmări plantarea unor specii autohtone sau aclimatizate, rezistente mediului climatic, la secetă și boli.*

* *Arbori noi propuși în aliniament (inclusiv completările cu arbori în zona colțului cu brazi, molizi și chiparosi de california pe zona sudica a sitului) 39 buc,*
* *Arbori noi propuși în piscinelor 18buc,*
* *Arbori noi propuși în zona parcului 15buc,*
* *Arbori noi propuși în zona piscinelor 25buc,*
* *Arbori noi propuși în zona parcului 8buc.*

*Clădirea a fost gândita în zone distincte, astfel încât să satisfacă cerințele unei plaje cât mai mari de utilizatori și să ajute la creșterea economică a stațiunii și la îmbunătățirea calitații vieții locuitorilor prin revitalizarea turismului. Funcțiunea principală a clădirii este de centru/bază de tratament, sens în care se propune amenajarea de spații dedicate diferitelor tipuri de tratamente cu ape minerale, pentru diferite afecțiuni, în special pentru afectiuni reumatice. Principala sursă de ape minerale care va fi utilizată în tratamentele balneare va fi apa captata în Izvorul numărul 6 aflat în apropiere, în amonte fata de amplsamentul studiat.*

*Spațiile libere din jurul clădirii vor fi amenajate pentru petrecerea timpului liber și recreere, sens în care se propune amenajarea de piscine exterioare pe latura vestică a terenului respectiv a unui loc de joacă pentru copii. Totodată se propun amenajări peisagere care să ajute la o integrare cât mai armonioasă a clădirii în sit.*

*In completarea spatiilor dedicate tratamentului, se propun spații interioare și exterioare cu rol recreativ: bazine interioare și piscine exterioare pentru toate categoriile de vârsta, bazine cu hidromasaj, saune și băi turcești tip hammam.*

*Pe lângă zona de tratamente și de agrement, centrul de tratament va avea o zona distinctă pentru birourile administrației, absolut necesară pentru funcționarea, dezvoltare și promovarea noii infrastructuri.*

*Clădirea se prezinta sub forma unui volum dezvoltat pe orizontală, compus din trei bare paralele cu strada Izvoarelor și aleea de pe latura nordica, conectate intre ele printr-un volum central, astfel:*

*- o bară în extremitatea sudica a terenului, cu regim de înălțime S+P+E, care adaposteste spațiile de tratament ale centrului;*

*- o bară în extremitatea estică a terenului, cu regim de înălțime 2S+P+E în care sunt amenajate spațiile administrative;*

*-o bară pe latura nord-vestica a terenului , paralelal cu aleea dinspre parcul orașului, su regim de înălțime S+P+E , în care sunt amenajate spațiile pentru recreere, agrement și alimentație publică;*

*-o zonă centrală în care sunt amenajate spațiile de primire, vestiarele pentru pacienți și vizitatori și un bazin de tratament cu ape minerale.*

*Necesarul de parcaje: 88 locuri (aflate în parkingul subteran : 44 la subsolul 2 și 44 la subsolul 1), dintre acestea 2 locuri sunt pentru persoanele cu dizabilități.*

*Spre deosebire de subsolul 2 care este parțial, subsolul 1 se intinde sub întreaga suprafață a parterului, și adaposteste funcțiuni diverse, dominante fiind spațiile tehnice și parcarea.*

*Accesul auto în parcare se face din strada Izvoarelor, printr-o rampă exterioară auto, pe care se realizeaza și ieșirea.*

*În subsol sunt amenajate o serie de spații tehnice care deservesc atât clădirea propriu zisa cât și bazinele de la parter, astfel: un spațiu mare în care se amplasează echipamentele tehnologice necesare funcționării bazinelor cu apa dulce de la parter și a bazinelor cu hidromasaj și un spațiu pentru echipamentele tehnologice necesare funcționării bazinului cu ape minerale din zona centrală a parterului.*

*La nivelul parterului se amenajeaza două zone de bazine cu ape minerale în care pacienții efectuează exerciții.*

*Pe lângă bazinele cu apa minerala, pacienții vor mai avea acces la două încăperi de tratament în bai galvanice și opt încăperi pentru tratamente în cadă.*

*Ultimul spațiu de tratament amenajat la parter este o salină în suprafața de cca 50 mp, în care pacienții pot face tratamente pentru astm și alte afecțiuni respiratorii.*

*Tot la parter se amenajează o zona de recreere pentru vizitatori fiind structurata în trei zone distincte: zona bazinului de inot cu adâncime de 1.5m , care ocupa extremitatea vestica,spre curtea exterioara, doua bazine pentru copii în centru și o zona de relaxare cu bazine de hidromasaj și saune în partea estica.*

*Zona de tratamente de la etaj se compune din două săli de galvanoterapie, o încăpere pentru tratamente cu parafină care are propriul oficiu pentru pregatirea tratamentului, o încăpere pentru aerosoli de grup ,trei sali de fizioterapie,si sase sali de masaj.*

*Acoperișul peste întreaga clădire va fi de tip terasa, și va fi utilizat pentru amplasarea echipamentelor tehnice necesare obiectivului. Suplimentar, pe acoperișul terasa vor fi montate panouri fotovoltaice (aprox.600 buc. Panouri fotovoltaice 450W monocristalin, 144 celule solare, conectori MC4 si cabluri de conectare 70cm dispuse pe o suprafata de aprox. 2600 mp).*

*Pe latura nord-estică a amplasamentului se propune amenajarea unui loc de joacă pentru copii, pe acoperisul înierbat al primului nivel de parcare.*

*Terenul va fi imprejmuit pe coltul nord-vestic, spre parcul padure, cu imprejmuire opaca pentru a asigura intimitatea utilizatorilor.*

*Se propun următoarele dotări :*

* *echipamente și dotari specifice salilor de tratamente: cazi, bai galvanice, paturi de masaj,termocuverturi,aparate pentru kinetoterapie, salina,aparate de aerosoli,aparatura parafina, etc.*
* *mobilier specific cabinetelor medicale, zonelor de recepție, birourilor administrative*
* *echipamente și dotari specifice în zona bazinelor de agrement:sezlonguri, tobogane, instalații cu jocuri apa ,hidroterapie(bazine pentru hidromasaj, etc), saune, hammam, mobilier de bar, truise de prim ajutor,etc*
* *echipamente și dotari specifice în zona de joaca din exterior-echipamente de joaca*
* *mobilier specific în zonele pentru alimentatie publica:mese, scaune, bar, etc*
* *dotari specifice pentru control acces în zona bazinelor:turnicheti, brățări de control acces, etc*
* *mobilier specific pentru depozitare în vestiare*
* *tejghea de recepție și mobilier pentru așteptare in zona holului*
* *mobilier de sezut și odihna in zona bazinului și a supantei acestuia*
* *infopointuri*
* *mobilier urban pentru ședere cu caracteristici antivandalism*
* *cosuri de gunoi fixe pentru colectare selectiva-4 fractii, dotate inclusiv cu scrumiere-la exterior*
* *cosuri de gunoi pentru colectare selectiva-4 fractii,la interior*
* *dotari pentru persoanele cu handicap(lifturi, etc, etc..)*
* *Amplasarea de marcaje tactile amprentate pentru atentionare STOP, montate in pardoseala in zonele cu risc de accidentare, dupa caz (zona scarilor).*
* *Amplasarea de marcaje tactile amprentate pentru directionare*
* *instalatii sonorizare si lumini*
* *calculatoare, softuri, imprimanta multifunctionala-in zona receptiei , in birouri si cabinete*
* *Mobilier specific spatii administrative-birouri, mobilier depozitare, mese de discuții, ecrane tv, dotari IT(calculatoare, imprimante, xerox,etc)*
* *dozatoare de apa si cafea*
* *pubele pentru colectarea selectiva a deșeurilor -4 fractii*
* *mobilier si dotari pentru intretinere si curatenie: rafturi , dulapuri, aspiratoare profesionale, masina de spalat, uscator, calandru, mobilier pentru depozitare la bucatarii si oficii.*

*Se propun urmatoarele utilaje si echipamente:*

* *echipamente pentru prepararea hranei in bucatarie si oficii-plite,hote,frigidere, etc*
* *echipamente pentru intretinere*
* *post trafo*
* *panouri fotovoltaice (aprox.600 buc. Panouri fotovoltaice 450W monocristalin, 144 celule solare, conectori MC4 si cabluri de conectare 70cm destinate pentru uz rezidential, comercial, industrial).*
* *unitati interioare si exterioare de tip VRV*
* *grup electrogen*
* *centrala de ventilare, centrala de incendiu, centrala de efractie*
* *chiller*
* *sprinklere*
* *lifturi si montchargeuri*
* *sistem de control acces in zona bazinului, inclusiv sistem ticketing*
* *sisteme de recirculare piscina*
* *sistem de aromaterapie*
* *sistem tiketing si control acces parcare*
* *bariera parcare.*

*Prepararea agentului termic necesar pentru încălzire și preparare apă caldă menajeră se va realiza cu 16 pompe de caldura sol-apă având puterea termică de 60 kW fiecare, cu foraje de adâncime, și o pompă de caldură aer-apă în 4 tevi cu recuperare de căldură având puterea termică de 300 kW. Fiecare foraj are aproximativ 115 m adancime si diametrul DN160.*

*Agentul termic preparat de pompele de caldura va fi distribuit in doua puffere avand volumul de 5000 litri fiecare. Pentru aport de agent termic s-au dimensionat aprox. 600 panouri solare amplasate pe invelitoare. Pentru prepararea apei calde menajere se folosesc 2 acumulatoare avand volumul de 2000 litri fiecare , 2 schimbatoare de caldura (unul activ si unul de rezerva).*

*Se propune o retea de aducțiune de apă minerală de la Izvorul Nr. 6. Conform studiului Hidrologic Izvorul nr. 6 poate asigura :*

*-debit minim evaluat 33,70mc/zi (0.39 l/s)*

*-debit mediu evaluat 45,56mc/zi (0.53 l/s)*

*-debit maxim evaluat 54,43mc/zi (0.63 l/s).*

*Pentru umplerea bazinului de compensare aferent investitiei se propune o aducțiune din țeavă de PEID, Pn10, De=40mm.*

*Conducta se va amplasa ingropat sub cota de îngheţ a pământului care variază între 0,8 şi 1m pentru diferite zone climatice în ţară.*

*Conform avizului nr. 50-I/11.08.2023 emis de Agenția Națională pentru Resurse Minerale apa va fi adusă de la sursă prin intermediul unei conducte cu lungimea de aproximativ 300 m, din polietilenă de înaltă densitate.*

**b) cumularea cu alte proiecte existente si/sau aprobate**: *printre proiectele relevante aflate în curs de implementare este proiectul de reabilitare Parc Sângeorz-Băi;*

**c) utilizarea resurselor naturale, in special a solului, a terenurilor, a apei si a biodiversității**:

*- dintre resursele naturale se utilizează apă, agregate naturale (nisip, balast), energie electrică, lemn și combustibil lichid în cantități limitate, în faza de construcție energie electrică, apă în perioada de funcționare;*

**d) cantitatea și tipurile de deşeuri generate/gestionate**:

***Deşeurile tehnologice rezultate din activitatea de construire şi activitățile anexe sunt:***

* *cod 20.03.01 – deșeuri menajere*
* *cod 15.01.01 – deșeuri din ambalaje de hârtie și carton*
* *cod 15.01.02 – deșeuri din ambalaje din plastic*
* *cod 17 04 05 - fier și oțel*
* *cod 17 04 07 - amestecuri metalice*
* *cod 17 02 01 - deşeuri din lemn*
* *cod 17 01 07 – amestecuri de beton, cărămizi, etc.*

***Deșeuri rezultate în timpul funcționării obiectivului sunt:***

* *cod 20.03.01 – deșeuri menajere*
* *cod 15.01.01 – posibile deșeuri din ambalaje de hârtie și carton*
* *cod 15.01.02 – posibile deșeuri din ambalaje din plastic*
* *cod 20.02.01 – deseuri biodegradabile de la activitatile de intretinere spatii verzi*

***Deseuri medicale rezultate din functionarea obiectivului centru/baza de tratament:***

* *cod 18 01 01 - obiecte ascutite*
* *cod 18 01 02 - fragmente si organe umane, inclusiv recipiente de sange si sange*

*-cod 18 01 03\* deseuri ale caror colectare si eliminare fac obiectul unor masuri speciale privind prevenirea infectiilor*

* *cod 18 01 04 deseuri ale caror colectare si eliminare nu fac obiectul unor masuri speciale privind prevenirea infectiilor*
* *cod 18 01 06\* chimicale constand din sau continand substante periculoase*
* *cod 18 01 07 chimicale, altele decat cele specificate la 18 01 06\* ;*
* *cod 18 01 09 medicamente, altele decat cele specificate la 18 01 08*

**e) poluarea și alte efecte negative:** *pe parcursul realizării proiectului sursele de poluare vor fi: gaze de eșapament de la utilajele și mijloacele de transport din șantier, particule în suspensie de la circulația utilajelor și a mijloacelor de transport din șantier;*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *riscurile privind accidentele majore vor scăzute****;***

g) riscurile pentru sanatatea umană (de ex., din cauza contaminarii apei sau a poluarii atmosferice): pe timpul realizării lucrărilor se va realiza un mic disconfort în zona care va avea un impact minim asupra sănătății umane; *pentru sănătatea umană;*

*- pentru proiectul propus DIRECȚIA DE SĂNĂTATE PUBLICĂ BISTRIȚA-NĂSĂUD a emis Notificarea nr. 191/27.07.2023, conform căreia proiectul este în conformitate cu prevederile din Normele de igienă și sănătate publică privind mediul de viață al populației, aprobate prin Ord. Ministrului Sănătății nr. 119/2014, cu modificările și completările ulterioare.*

**2. Amplasarea proiectelor:**

**2.1** **utilizarea actuală şi aprobată a terenurilor:** *conform Certificatului de urbanism nr. 29/14.03.2023 emis de Primăria orașului Sângeorz-Băi, valabil 24 de luni, terenul face parte din zona centrală – UTR 2 zonă de turism recreere, parcuri, care e zonă a stațiunii. Terenul este situat în intravilanul orașului Sângeorz-Băi și aparține domeniului public al orașului.*

*Conform HCL Sângeorz-Băi nr. 81/20.09.2023 proiectul a fost declarat unul de utilitate publică de interes local.*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:**

**2.3** **capacitatea de absorbţie a mediului natural, acordându-se o atenţie specială următoarelor zone:**

*a) zone umede, zone riverane, guri ale râurilor – proiectul nu este amplasat în zone umede, riverane, sau guri ale râurilor;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în intravilanul orașului Sângeorz-Băi, nu este amplasat în zonă montană și forestieră;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este nu este amplasat în zonă cu densitate mare a populației;*

*h) peisaje şi situri importante din punct de vedere istoric, cultural sau arheologic – proiectul nu este amplasat în zonă cu peisaje și situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a)** **Importanța și extinderea spațială a impactului**: *este redusă și cu un caracter temporar și local, limitându-se la zone locale din străzile și siturile adiacente;*

**b)** **Natura impactului:** Functiunea care face obiectul prezentului proiect si anume Centru/Baza de tratament, nu va avea un impact negativ asupra populației, a sănătății oamenilor, faunei sau a florei, din contra,

functiunea propusa are un impact pozitiv deoarece este o functiune ce promoveaza santatatea, iar prin amenajarile exterioare propuse, avand componenta peisagistica se dezvoltă zona in perfecta armonie cu mediul inconjurator, utilizand specii de plante locale.

**c)** **Natura transfrontieră a impactului**: *lucrările propuse nu au efect transfrontier;*

**d)** **Intensitatea şi complexitatea impactului**: *impactul semnificativ va fi în perioada de execuție, se estimează ca nivelul de zgomot va respecta valorile limita stabilite de standardele în domeniu. Impactul va fi unul mediu ca intensitate, temporar si local;*

**e)** **Probabilitatea impactului**: *este redusă, apare doar în perioada de realizare a proiectului;*

**f)** **Debutul, durata, frecvenţa şi reversibilitatea impactului:** *Impactul va debuta la începerea lucrărilor de realizare a investiției, se va manifesta pe perioada de construcție şi la un nivel foarte redus pe perioada de desfăşurare a activităţii, dar prin respectarea tuturor regulilor stabilite încă de la această fază, impactul va fi nesemnificativ şi va fi total reversibil.*

**g) Cumularea impactului cu impactul altor proiecte existente și/sau aprobate:** *printre proiectele relevante aflate în curs de implementare este proiectul de reabilitare Parc Sângeorz-Băi;*

**h) Posibilitatea de reducere efectivă a impactului:** *prin respectarea tuturor regulilor stabilite încă de la această fază*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu******intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

Conform adresei SGA Bistrița-Năsăud nr. 16/25.03.2024 proiectul propus nu se supune procedurilor de evaluare a impactului asupra corpurilor de apă.

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare și Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare.*

*2. Se vor respecta documentația tehnică, normativele și prescripțiile tehnice specifice - date, parametri menționate în memoriul de prezentare - justificare a prezentei decizii.*

*3. Suprafaţa de teren ocupată temporar pe perioada executării lucrărilor trebuie limitată la strictul necesar.*

*4.Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate temporar de lucrări.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor său obiectivelor de interes public.*

*6. În scopul conservării și protejării speciilor, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*- orice formă de recoltare, capturare, ucidere, distrugere său vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenționată în cursul perioadei de reproducere, de creștere, de hibernare și de migrație;*

*- deteriorarea, distrugerea și/său culegerea intenționată a cuiburilor și/său ouălor din natură;*

*- deteriorarea și/său distrugerea locurilor de reproducere ori de odihnă;*

*- recoltarea florilor și a fructelor, culegerea, tăierea, dezrădăcinarea său distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*- deținerea, transportul, vânzarea său schimburile în orice scop, precum și oferirea spre schimb său vânzare a exemplarelor luate din natură, în oricare dintre stadiile ciclului lor biologic.*

*7. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*8. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*9. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*10. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*11. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*12. Deşeurile menajere vor fi transportate şi depozitate prin relaţie contractuală cu operatorul de sălubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier.*

*13. Gestionarea deșeurilor se va face cu respectarea strictă a prevederilor Ordonanţei de Urgenţă nr. 92/2021 din 19 august 2021 privind regimul deşeurilor.*

*14. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*15. Se vor respecta măsurile şi condiţiile de realizare a proiectului în conformitate cu Avizul de gospodărire a apelor emis de Sistemul de Gospodărire a Apelor Bistrița-Năsăud.*

*16.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*17. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*18. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Alexandra Turda geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |